**KAKO JE BILO JUČE ?**

Juče je bio petak. Stiv Bond je vrlo umoran petkom. Cele nedelje je mnogo radio. Kao i obično, Stiv je ustao rano, oko šest sati. Brzo je spremio doručak - tost sa puterom i kafu sa mlekom. Nije imao vremena da čita novine. Petkom, on izlazi rano iz kuće i ide na bazen.

Stiv se bavi plivanjem već nekoliko godina. U Beogradu, Stiv pliva u sportskom centru „ Tašmajdan“ sredom i petkom, od 7 do 8 ujutro. Nekada ide na plivanje subotom. Kada je živeo u Engleskoj, Stiv se bavio ragbijem. Pre nekoliko godina je prestao da igra ragbi.

Na plivanje Stiv ide taksijem ili autobusom. Ne ide automobilom zato što je teško parkirati auto blizu sportskog centra. Posle plivanja, Stiv pije još jednu kafu i onda ide na posao. Bio je na poslu u devet sati.

Do deset sati Stiv je telefonirao i čitao poštu. U deset je imao sastanak. Posle sastanka je ručao u restoranu ‚Vuk’. Ručao je sa kolegom Milanom.

Posle ručka je pisao izveštaj i razgovarao telefonom. Radio je do sedam sati.

Dan je bio lep pa je Stiv posle posla šetao Knez Mihailovom ulicom. Gledao je izloge i kupio nekoliko stvari.

Kod kuće je spremio večeru i slušao vesti. Posle večere je sedeo i gledao film na televiziji. Odmarao se. Obično Stiv ide da spava oko jedanaest sati. Film je bio vrlo interesantan pa je gledao televizor do ponoći

Ja sam plivao, -la Mi smo plivali, -le

Ti si plivao, -la Vi ste plivali, -le

On je plivao Oni su plivali

Ona je plivala One su plivale

Ono je plivalo Ona su plivala

Ja nisam plivao Mi nismo spavali Nisam bio u školi.

Ti nisi bio Vi niste imali Nismo čitali poštu.

On nije slušao Oni nisu radili On nije bio na poslu.

Ona nije čitala One nisu pile Nije bilo lepo.

Ono nije bilo Ona nisu bila Vi niste spavali.

Koji je juče bio dan? Mi smo razgovarali telefonom.

Cele nedelje sam mnogo radila. Slušala sam muziku celo veče.

Plivali smo u sportskom centru. Posle ručka je pisao izveštaj.

Na sastanku sam bio od 3 - 5. Nisam imao automobil.

Juče je bio lep dan. Bilo je lepo na koncertu.

Stiv se odmarao posle podne. Kupila sam nekoliko stvari.

Gledali su televiziju. Nismo bili kod kuće.

Posle posla sam spremao večeru. Pio sam kafu i jeo kolač.

U kafiću

Stiv i Jovan su imali dogovor da se vide u kafeu, u subotu ujutro. Stiv je došao ranije i sedeo je sam za stolom. U kafeu je bilo malo ljudi. Stiv je rešio da ode do kioska i kupi novine. Kada se vratio u kafe, Jovan je već došao.

- Zdravo, Jovane, već si tu.

- Da, došao sam pre pet minuta.

-Ja sam takođe došao ranije, pa sam išao da kupim novine. Kiosk je tačno preko puta.

- Šta si kupio?

- Kupio sam ‘Vreme’ i ‘Politiku’.

- Da li sada sve razumeš?

- Ne razumem sve, ali razumem bolje.

Kelnerica je došla i pitala šta žele da popiju. Stiv i Jovan su naručili kafu i sendviče.

- Jovane, kako je bilo prošle nedelje? Da li si imao mnogo posla?

- Da, mnogo sam radio, a išao sam i na put.

- Gde si bio?

- Bio sam u Kragujevcu, na seminaru. Otišao sam u sredu i vratio se juče. Pošli smo vrlo rano iz Kragujevca i došli u Beograd oko 8.30. Posle sam radio u kancelariji do sedam uveče.

- Dobro je da danas možeš da se odmaraš!

Juče / Prošle nedelje / Prošle godine / Pre pet minuta / Pre dva sata

1. Kakav dogovor su imali Stiv i Jovan?
2. Ko je prvi došao u kafe?
3. Šta je Stiv išao da kupi?
4. Šta su naručili Stiv i Jovan?
5. Gde je Jovan išao na put?
6. Kada je pošao i kada se vratio?

***Singular***

Ja sam, ti si, on je, ona je, ono je + išao, išla, išlo

+ došao, došla, došlo

+ otišao, otišla, otišlo

+ pošao, pošla, pošlo

***Plural***

Mi smo, vi ste, oni,one,ona su + išli, išle,išla

+ došli,došle,došla

+ otišli,otišle,otišla

+ pošli,pošle,pošla

IĆI Ja idem Ja sam išao, išla Oni idu Oni su išli

DOĆI Ja dođem Ja sam došao, došla Oni dođu Oni su došli

OTIĆI Ja odem Ja sam otišao, otišla Oni odu Oni su otišli

POĆI Ja pođem Ja sam pošao, pošla Oni pođu Oni su pošli.

Ne želim da idem na pijacu. Išla sam juče.

Od kuće sam pošao u 7 a na posao sam došao u 7.30.

Otišli su u bioskop pre pola sata.

Prošle godine smo išli u Prag.

Kada smo došli u kafe, Stiv je već bio tamo.

Pošli smo pre deset minuta.

Otišao je da kupi hleb.

Juče nisam išao na sastanak.

1. On ………………… (čitati) poštu.

2. Mi............................. (plivati) u bazenu.

3. Vi ............................. (biti) kod kuće.

4. Ja .............................. (raditi) ceo dan.

5. Oni.............................(slušati) radio pre podne.

6. Ona ............................(pisati) izveštaj.

7. Ti ...............................(telefonirati) juče.

8. One ............................(ručati) u restoranu.

1. Stiv sprema večeru oko pola osam.

2. Mi čitamo novine svakog jutra.

3. Danas je lep dan.

4. Posle večere gledam televiziju.

5. Petkom plivam u sportskom centru.

6. Stiv nema automobil.

1. Od kuće sam....................... (poći) u 8, a .................... (doći) sam u 8.30.
2. Nisam .............. (ići) u bioskop juče.
3. Mi smo .................. (ići) u restoran prošle nedelje.
4. Oni su .....................(otići) u sredu, a vratili se juče.
5. ...................... (poći) pre pet minuta.
6. ...................... (doći) u Beograd pre nekoliko meseci.